
Ministru kabineta sēdes protokollēmums

Izglītības un zinātnes ministrijai līdz 2024.gada 29. novembrim izvērtēt iespējamās finansējuma pārdales Eiropas Savienības kohēzijas politikas programmas 2021. – 2027. gadam ietvaros, palielinot 4.2.1.6. pasākumam plānoto kopējo finansējumu, lai nodrošinātu nepieciešamo infrastruktūras attīstību tautsaimniecībai aktuālu izglītības programmu stiprināšanai vai jaunu izglītības programmu izveidei tautsaimniecībai aktuālu izglītības programmu grupās. 

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka 2024. gadā līdz vienošanās par projekta īstenošanu noslēgšanai ar Centrālo finanšu un līgumu aģentūru kā Eiropas Savienības fondu 2021. – 2027.gada plānošanas perioda sadarbības iestādi (turpmāk – sadarbības iestāde) Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa „Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā” 4.2.1.6. pasākuma „Profesionālās izglītības iestāžu un koledžu mācību vide nozarēm aktuālo prasmju apguvei” (turpmāk – 4.2.1.6. pasākums) pirmās, otrās un ceturtās projektu iesniegumu atlases kārtas īstenošanas uzsākšanai nepieciešamo finansējumu līdz 6 482 927 euro apmērā (tai skaitā Eiropas Reģionālās attīstības fonda finansējums 5 510 487 euro un valsts budžeta līdzfinansējums 972 440 euro) attiecināmo izmaksu segšanai nodrošina no 74. resora „Gadskārtējā valsts budžeta izpildes procesā pārdalāmais finansējums" programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktajā kārtībā, tai skaitā:
· 3.1. Valsts izglītības attīstības aģentūrai kā 4.2.1.6. pasākuma pirmās kārtas plānotajam finansējuma saņēmējam 2024. gadā līdz 2 163 966 euro apmērā;
· 3.2. Kuldīgas Tehnoloģiju un tūrisma tehnikumam kā 4.2.1.6.pasākuma ceturtās atlases kārtas projekta Nr. 8.1.3.0/16/I/016 „Kuldīgas Tehnoloģiju un tūrisma tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu" ietvaros” plānotajam finansējuma saņēmējam 2024.gadā līdz 957 596 euro apmērā, lai nodrošinātu finansējumu 4.2.1.6. pasākuma posmotajam projektam, kas tiek īstenots sadarbībā ar Valsts izglītības un attīstības aģentūru;
· 3.3. Rīgas Stila un modes tehnikumam kā 4.2.1.6.pasākuma ceturtās atlases kārtas projekta Nr. 8.1.3.0/20/I/001 „Profesionālās izglītības kompetences centra Rīgas Stila un modes tehnikums” modernizēšana specifiskā atbalsta mērķa 8.1.3. „Palielināt modernizēto izglītības iestāžu skaitu” ietvaros” plānotajam finansējuma saņēmējam 2024.gadā līdz 610 904 euro apmērā, lai nodrošinātu finansējumu 4.2.1.6. pasākuma posmotajam projektam, kas tiek īstenots sadarbībā ar Valsts izglītības un attīstības aģentūru;
· 3.4. Mākslu izglītības kompetences centram „Latgales Mūzikas un mākslas vidusskola” kā 4.2.1.6. pasākuma otrās kārtas plānotajam finansējuma saņēmējam 2024. gadā  līdz 50 000 euro apmērā;
· 3.5. Mākslu izglītības kompetences centram „Nacionālā Mākslu vidusskola” kā 4.2.1.6. pasākuma otrās kārtas plānotajam finansējuma saņēmējam 2024. gadā līdz 2 700 461 euro apmērā.
· 4. Lai nodrošinātu Eiropas Savienības kohēzijas politikas programmas 2021. – 2027. gadam investīciju plūsmas intensificēšanu un veicinātu Eiropas Komisijas Eiropas Savienības fondu 2021. – 2027. gada plānošanas periodam noteiktā ikgadēji deklarējamo izdevumu minimālā sliekšņa izpildi (n+3 principa izpildi), uzdot Izglītības un zinātnes ministrijai, Kultūras ministrijai un Iekšlietu ministrijai ne vēlāk kā mēneša laikā pēc šo noteikumu spēkā stāšanās nodrošināt lēmuma pieņemšanu par finansējuma saņēmējam un sadarbības partneriem atbalstītajām darbībām un tām plānoto indikatīvo finansējuma apmēru.
· 5. Izglītības un zinātnes ministrijai nekavējoties informēt Ministru kabinetu, ja izmaksas, kas 4.2.1.6. pasākuma pirmajā, otrajā, trešajā vai ceturtajā kārtā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu/aprakstu situācijas risinājumam, lai turpinātu projekta īstenošanu.
· 6. Atļaut sadarbības iestādei veikt grozījumu esošajā projekta īstenošanas vienošanā, paredzot posmošanu un projekta otro posmu īstenot Eiropas Savienības kohēzijas politikas programmas 2021. – 2027. gadam ietvaros, neveicot projekta 2.posma atlasi šādiem projektiem:
· 6.1. Kuldīgas Tehnoloģiju un tūrisma tehnikuma projekts Nr. 8.1.3.0/16/I/016 „Kuldīgas Tehnoloģiju un tūrisma tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu" ietvaros”;
· 6.2. Rīgas Stila un modes tehnikuma projekts Nr. 8.1.3.0/20/I/001 „Profesionālās izglītības kompetences centra Rīgas Stila un modes tehnikums” modernizēšana specifiskā atbalsta mērķa 8.1.3. „Palielināt modernizēto izglītības iestāžu skaitu” ietvaros”;
· 6.3. Valsts sabiedrības ar ierobežotu atbildību „Rīgas Tūrisma un radošās industrijas tehnikums" projekts Nr.8.1.3.0/16/I/012 „Rīgas Tūrisma un radošās industrijas tehnikuma modernizēšana specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu” ietvaros”.
· 7. Izglītības un zinātnes ministrijai līdz 2024.gada 29. novembrim izvērtēt iespējamās finansējuma pārdales Eiropas Savienības kohēzijas politikas programmas 2021. – 2027. gadam ietvaros, palielinot 4.2.1.6. pasākumam plānoto kopējo finansējumu, lai nodrošinātu nepieciešamo infrastruktūras attīstību tautsaimniecībai aktuālu izglītības programmu stiprināšanai vai jaunu izglītības programmu izveidei tautsaimniecībai aktuālu izglītības programmu grupās. 
· 8. Atzīt Ministru kabineta 2023. gada 21. novembra protokollēmuma „Noteikumu projekts „Grozījumi Ministru kabineta 2016. gada 19. aprīļa noteikumos Nr. 249 „Darbības programmas "Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (prot. Nr.58 52. §) 3. punktu par aktualitāti zaudējušu.

